Život Panny Márie vo videniach blahoslavenej Anny Kataríny Emmerichovej - Emmerich, Anna Katharina 1774-1824; Brentano, Clemens 1778-1842; Giovetti, Paola; Sarňáková, Jana (Trnava Dobrá kniha, 2005)
Vo videniach blahoslavenej Anny Kataríny Emmerichovej. Život Panny Márie je jednou z kníh, ktoré sa zrodili z rozhovorov medzi nemeckou stigmatizovanou rehoľníčkou Annou Katarínou Emmerichovou (1774-1824) a romantickým básnikom Klemensom Brentanom (1778-1842). Emmerichová bola už od detstva obdarená podrobnými videniami života Pána Ježiša, Panny Márie a svätých. V posledných rokoch svojho života prerozprávala svoje videnia Brentanovi. On ich presne zapísal a po jej smrti vydal. V Živote Panny Márie je najprv opísaný príbeh predkov Panny Márie. Mnohí z nich patrili k esénom, k náboženskej skupine, ktorá obzvlásť intenzívne očakávala príchod Mesiáša. Potom opisuje zázračné narodenie Panny Márie a jej výchovu v chráme. Do detailov rozoberá život Jozefa a jeho rodiny, sobáš s Máriou, narodenie Ježiša a prvé roky jeho života, útek do Egypta a návrat do Nazareta. Záverečná časť knihy je venovaná posledným rokom Máriinho života v Efeze, kam ju po ukrižovaní priviedol Ján, jej smrti, nanebovzatiu a začiatkom pôsobenia apoštolov.
Keywords: Mária -- matka Ježišova, sv; Emmerich, Anna Katharina, -- 1774-1824; kresťanské vizionárky -- Nemecko -- 18.-19. stor; duchovné videnie